Document ID: /roh_data/filtered/fineweb-2-filterrobots_roh.jsonl.gz/18504

Gia venderdi han ils responsabels serrà la pista e mess il percurs, uschia che la pista na vegn betg duvrada e donnegiada durant il di. La notg sa sbassan las temperaturas e lura po la naiv trair e vegnir dira. Ins speria uschia che la pista tegnia, di Martina Hänzi, presidenta dal comité d’organisaziun.
Dapli che 200 giadas per di tras il medem percurs
Las cursas a Scuol èn en furma da cursa parallela. Cun passa 100 curridurs per di dovri ina buna pista per che quella tegnia. L’avantatg è che la pista sa chatta sin ina autezza da sur 2100 sur mar sin ina costa cun pauc sulegl. Las cursas cumenza sonda e dumengia a las 10:00 cun la qualificaziun ed a partir da las 13:30 è il final da las meglras 16 curriduras e curridurs.
RR actualitad 17:00